16.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ4α οίκ. 17240/2125  της 13 Οκτ./1 Νοεμ. 1972 (ΦΕΚ Β΄ 919)  Περί εφαρμογής των διατάξεων του άρθρ. 16 του Νόμ. 4467/65 και Β.Δ. 460/65 δια την στεγαστικήν αποκατάστασιν σεισμοπαθών Νομού Κιλκίς. Έχοντες υπ’ όψιν: α.Το άρθρ. 16 του Νόμ. 4467/65. β.Τον Α.Ν. 64/67. γ.Το Ν.Δ. 4546/66. δ.Το Β.Δ. 460/65 ως ετροποποιήθη και συνεπληρώθη. ε.Το Ν.Δ. 1138/72 (ΦΕΚ 63/3.5.72) τεύχ. Α΄). ς)Την κοινήν υπουργικήν απόφασιν Δ4/9020 από 23.5.1972 (ΦΕΚ 392/2.6.1972 τεύχ. Β΄). ζ.Την γνωμοδότησιν της Συντονιστικής Επιτροπής Αποκαταστάσεως Θεομηνιοπλήκτων ληφθείσα κατά την υπ’ αριθ. 275 από 25.8.1972 συνεδρίαν αυτής, αποφασίζομεν: 1.Εγκρίνομεν την εφαρμογήν των διατάξεων των ύπερθεν α΄ και δ΄ σχετικών δια την εκτέλεσιν προγράμματος στεγαστικής αποκαταστάσεως των εκ των σεισμών της 13.8.1972 πληγέντων κατοίκων του Νομού Κιλκίς. 2.Το πρόγραμμα της στεγαστικής αποκαταστάσεως των ως άνω σεισμοπαθών θέλει εγκριθή δια κοινής αποφάσεως εκδιδομένης βάσει του ύπερθεν σχετικού α΄. 3.Αι δαπάναι εκτελέσεως του ανωτέρω προγράμματος θα βαρύνουν τας πιστώσεις τας διατιθεμένας βάσει του στοιχείου σχετικού ε΄. 4.Η προς τους δικαιούχους χορηγηθησομένη στεγαστική αρωγή θα είναι σύμφωνος προς το υπό του ύπερθεν σχετικού ς΄ καθοριζόμενα. Η παρούσα δημοσιευθήτω δια της Εφημερίδος της Κυβερνήσεως.   